钦定古今图书集成/方舆汇编/职方典/第1138卷 > 安陆府城池考 府县志合载
## 钦定古今图书集成/方舆汇编/职方典/第1138卷 > 安陆府城池考 府县志合载

本府

安陆府城池　，即旧安陆州城。唐崔耿《记》云：“古石城戍。” 《图经》云：“子城三面，墉基皆天造，正西绝壁，下临汉江。” 石城旧有白雪楼，今遗址存焉。宋乾道、淳熙间，都统赵樽、郭果相继增筑，有子城、罗城。堡寨门四，曰行春，曰富水，曰宣风，曰雄楚。元末丘墟。明洪武乙巳，大军克复襄阳，指挥使吴复屯驻于此，始复创筑，因石城故址而拓之，东北并跨山冈，南抵草市，西连汉水，内外悉甃以甓，周回七里有奇，高二丈五尺。女墙一千三百九十有八，垛口四百七十有奇。门五：南曰“阳春” ，东曰阅武、“威武” ，西曰石城，北曰拱辰门各有楼。而阳春石城各有月城一，凡为楼七，戍铺七十二。濠深约二丈，广约十馀丈。嘉靖间，又建阳春门及月城重门。门各有楼，垒基以石，榜正楼曰“显亲达孝。” 崇祯十一年，巡按御史林铭球题请城各加增五尺，内添女墙。十三年，荆西道吴尚默、知府贾元勋、知县萧汉复建外城四关，厢各置门，门各有楼。十六年正月朔，流贼破城，关厢内城楼尽毁。

皇清顺治八年，知府李起元、知县佟养冲相继补葺。

康熙元年，知府张尊德、知县程起鹏重修钟祥县城池　。其制与府城同。《一统志》云：嘉靖十年，升州为府，以府城北境置县，改名钟祥外州县

京山县城池　：按《水经》县冶云：“杜胡城。” 胡城者，未作城时名也。后北宋、南宋皆有城，至明成化六年，寇入治内，知县赵钦始筑土城，周可四里。正德间，甃以石，岁久倾坏。十一年，巡抚秦金檄知县吴琠修之，址广三丈，高丈五尺，堞崇三尺，门仍旧，而南增一门，为新南门。门各有楼，戍、铺十，有五。濠深一丈，广三尺，南因溾为池。嘉靖十五年夏大雨，城西南隅圮。知县杨东筑补，易大东门曰《迎恩》，西门曰《广泽》。知县罗向辰易小东门曰《应德》，旧南门曰“南阳” ，新南门曰“萃景。” 三十九年，知县张铉以内址皆土，易于颓坏，乃悉包以石。天启二年夏大水，城渰没，倾圮数十丈，知县庞景忠补修。崇祯十三年，知县章聚奎复修旧女墙，为堞八百有奇，高倍之，增建敌台于东西北隅，又于西南增置一楼。城内有塔一座，未知起于何代。相传城为舟形，而塔似桅樯云。潜江县城池　，旧系土筑，号“田舍城。” 沿城有池，其东濒河。成化七年，水冲县治，县丞李庸外修大堤，更名“花封” ，岁久就湮。嘉靖二十三年，分巡佥事柯乔檄修门四座。嘉靖三十年，知县夏泗重筑土城。西南北三隅，高固胜前，长倍之，俱覆以瓦，惟东边河，万历五年，知县朱熙洽申详院道，建修砖城，周回计九百二十丈，高一丈七尺。城楼五座：东曰襄渚，西曰潜阳，南曰汉别，北曰“北钥” ，西北曰归辰。水门二座：一曰朝宗，一曰通会。巡堡一十有四，石剅三以泄水。一在城隍庙，一在南门右，一在通会门右。十一年，水溢堤决，坏城二十丈，知县王建中修葺。二十年，知县曹珩又增修堡舍旗台。

沔阳州城池　，“宋为沔阳镇。明洪武初，指挥沈友仁循故址筑城。正德戊寅，知州李濂葺之。周千一百有六丈，厚丈二尺，高倍之。门六：东曰仁风，西曰同仁” ，南曰南纪，西曰长夏，北曰建兴，东北曰楚望。其城屡修筑，岁久颓败。崇祯己卯，大增修之。庚辰，春夏积霖而有坏者，又补修之。辛巳，凡旧城之伛偻者，悉为改筑。城东倚莲花二池，西、南、北皆倚河。朱昂云：“环城皆水，因河为濠，形若螃蟹是也。”

景陵县城池　，故有城，世称“古城。” 明指挥李廷琛、知县张天麟循故城稍南更筑。洪武己巳大水，城坏。成化乙未，知县张继宗复筑土城。正德甲戌，知县陈良玉筑，甃高二丈，厚杀其半，周六百八十五丈。门四：曰南薰，曰东阳，曰西成，曰北拱。四面皆湖，因以为隍。嘉靖二十二年，南城崩。

知县李仲僎修。万历癸未，西城崩，知县陈席珍修。辛卯，东北崩，知县林云龙修。城四面俱增堡。天启癸亥年，知县陈维苏修。崇祯壬申年，知县杨一儁修。甲戌年，知县陈六奇倍加修筑。癸未年，贼踞景伪，知县张采添修外城炮台。乙酉年，贼拔城遁。

皇清顺治甲午年，知县甯鸣玉更修补筑《东北城数》。

百丈，康熙戊申年，署县事李馨捐俸重修。城各有楼，南曰“南薰” ，旧名“荆南” ；北曰“拱北” ，旧名“北门” ；东曰“东阳” ，旧名“八马” ；西曰“西成” ，旧名“雁叫。” 门内有屋三楹，以居门者。城楼有钟鼓，旧置南楼以警昏晓。乙酉，城门楼俱毁，甲午，复新建北楼，乙未，新建南楼，丁酉，新建东、西楼，置圣像镇之。后西楼复毁于火。

荆门州城池　，唐时在乐乡关，名乐乡县。宋时始立治于此。初未有城。陆九渊知荆门，议“城之，周八千尺，高十有六尺，女墙高五尺。明洪武初，守御指挥使梅复加修筑，皆用石城。门有五，上各有楼。东曰东作，西曰西成，南曰平泰，北曰北辰。” 弘治末，水涨城圮，知州韩铣修之。城北有濠，深广俱二十尺馀，三面惟引蒙、惠二泉为池。崇祯七年，流贼犯境，知州石琢玉坚守三昼夜，得不破。贼退，旋请修筑，高二丈，厚八尺，周七百丈，又增设小南门月城。至十五年，贼队大至，城遂陷。

皇清顺治二年，寇踞西山，不时攻城，城门楼尽毁。五

年，副将张文富重修，乃有今城。十二年，守备孙光哲建楼于北门，州守相继修葺，南北西关暨东园烟火相望矣。

当阳县城池　，在汉初治长林之地，所谓“古城东城” 是也。历代无可考。明洪武初，移治方城，寻废。三十年，复置县于故地。成化初，刘贼作乱，同知严瑞始筑土城，广一里，袤一百二十步。寻圮，知县姜瑛筑之。正德中，刘六等作乱，知县刘珵复筑。西北有真武港，环绕城外，水决辄啮城。隆庆间，知县张松始疏河故道，捍以长堤。水患既弭，复议修城，未果。万历三年，留守司经历任梦榛署邑篆，乃修筑砖城，计周回六百四十丈有奇，高二丈，厚一丈二尺。门四：东曰紫盖，西曰玉阳，南曰凤川，北曰清漳。楼橹亦四，北题曰“仲宣” ，从古名也。敌台、戍铺各七，水门五，皆甃以砖石。至崇祯七年，寇薄城，环攻，以女墙低故陷。九年，知县区怀瑞增筑女墙，复于城外浚壕

皇清顺治二年，闯逆馀孽高、李等盘踞西山，城再陷。

毁为平址。十二年，知县唐彦袤修复如旧。